เก็งกำไร CHAYO ลุ้นโชว์ผลงานเด่น
ระยะนี้ราคาบนกระดานของ CHAYO เริ่มมีแรงซื้อเข้ามาเป็นระยะ ๆ พร้อมวอลุ่มการซื้อขายเข้ามาหนาแน่นบางวันขึ้นหลักกว่าร้อยล้านบาท
ระยะนี้ราคาบนกระดานของ CHAYO เริ่มมีแรงซื้อเข้ามาเป็นระยะ ๆ พร้อมวอลุ่มการซื้อขายเข้ามาหนาแน่นบางวันขึ้นหลักกว่าร้อยล้านบาท
24 ก.ค. 2563

คุณค่าบริษัท
เห็นได้ว่าช่วงระยะนี้ราคาหุ้นบนกระดานของ บริษัท ชโย กรุ๊ป จำกัด (มหาชน) หรือ CHAYO เริ่มมีแรงซื้อเข้ามาเป็นระยะ ๆ พร้อมวอลุ่มการซื้อขายเข้ามาหนาแน่นบางวันขึ้นหลักกว่าร้อยล้านบาท
ผลดังกล่าวทำให้ต้องหวนกลับมาขบคิดอีกครั้ง…ว่ามีดีอะไร ? จึงเป็นที่หมายตาของนักลงทุนเข้ามาเก็งกำไรรอบใหม่ในช่วงนี้
พอเข้าไปหาข้อมูล กลับพบว่า ทางนักวิเคราะห์มีการประเมินว่าผลการดำเนินงานในช่วงไตรมาส 2/2563 อาจออกมาสดใส โดยมีการคาดการณ์ว่าไตรมาส 2 อาจทำกำไรราว 52 ล้านบาท ดีขึ้น 40% จากไตรมาสก่อน และ 55% จากงวดเดียวกันของปีก่อน ถือว่าจะเป็นระดับ New High รายไตรมาส
ทั้งนี้คาดรายได้จากการบริหารหนี้ด้อยคุณภาพ (NPL) โดยรวมอาจลดลงเล็กน้อยราว 4% จากไตรมาสก่อน เนื่องจากได้รับผลกระทบจากกระแสเงินสดรับบ้าง อย่างไรก็ตามอาจมีการขายทรัพย์รอการขาย (NPA) เข้ามาช่วยหนุน
นอกจากนี้บริษัทยังมีการปล่อยสินเชื่อให้ลูกหนี้รายย่อยในตลาดสด (เป้าสินเชื่อราว 10 ล้านบาท) ทำให้อาจเห็นรายได้ดอกเบี้ยเพิ่มขึ้นอีกเล็กน้อย คาดรายได้รวมอาจเติบโตขึ้นราว 15% จากไตรมาสก่อน และ 64% จากงวดเดียวกันของปีก่อน ด้านปัจจัยกดดันในไตรมาสนี้อาจมาจากการบันทึกผลขาดทุนด้านเครดิตที่คาดว่าจะเกิดขึ้น (ECL) จากลูกหนี้ที่ไม่มีหลักประกันคาดอยู่ที่ราว 18 ล้านบาทใกล้เคียงกับไตรมาสก่อน
สำหรับในครึ่งปีหลังมองแนวโน้มธุรกิจโดยรวมจะกลับมาดีขึ้น เนื่องจากกรมบังคับคดีกลับมาเปิดให้บริการทำให้สามารถนำหลักประกันของ NPL ไปประมูลขายได้ แม้ว่าการประมูลขายอาจยังไม่กลับมาสู่ระดับปกติ เนื่องจากสถานการณ์เศรษฐกิจมีผลกระทบกับภาคอสังหาฯ ด้วยบางส่วน
อย่างไรก็ตามบริษัทอาจเร่งขาย NPA เพื่อชดเชยผลกระทบจากกระแสเงินสดที่ลดลงเนื่องจากผลกระทบ COVID-19 ได้ สำหรับในด้านการประมูลซื้อหนี้คาดว่าจะเห็นโอกาสที่ดีในครึ่งปีหลัง โดยล่าสุดบริษัทได้เสนอขายหุ้นกู้ 2 ปี ดอกเบี้ย 6% มูลค่าไม่เกิน 300 ล้านบาท และอาจมีการออกหุ้นกู้เพิ่มเติมอีกในครึ่งปีหลัง เพื่อรองรับการซื้อหนี้ ขณะที่สัดส่วน D/E ของบริษัทยังต่ำมากเพียง 0.6 เท่า จึงไม่มีความน่ากังวลด้านเงินทุน
ดังนั้นทำให้ บล.ทรีนีตี้ปรับประมาณการกำไรปี 2563-2564 ขึ้นเล็กน้อยราว 4% จากประมาณการก่อนหน้า เพื่อสะท้อนการขาย NPA ที่มากขึ้น พร้อมปรับไปใช้ราคาเป้าหมายปี 2564 ที่ 7.5 บาท อิง P/BV 4 เท่า แนะนำ “ซื้อเมื่ออ่อนตัว” ราคาเป้าหมาย 7.50 บาท/หุ้น
…
ผู้ถือหุ้นรายใหญ่
รายชื่อกรรมการ